SUID-AFRIKAANSE RADIOLIGA NUUS VIR SONDAG 25 AUGUSTUS 
2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. `n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word en jy kan ook daar inteken om nuwe 
bulletins per e-pos te ontvang. 


In die nuus vandag; 

DIE SARL HEF GELYKGOLF KOMPETISIE VANMIDDAG 
SARL/OKOSA SKAKEL KOMITEE VERGADERING 

en 

BESPREEK NOU VIR DIE SARL RF GERAAS WERKSWINKEL 

Bly ingeskakel vir meer inligting oor hierdie en ander interessante nuusitems. 
DIE SARL HEF GELYKGOLF KOMPETISIE VANMIDDAG 


Die laaste kompetisie in die SARL HF-kompetisie-reeks is die Gelykgolf kom- 
petisie wat vanmiddag van 14:00 tot 17:00 UTC plaasvind, met gelykgolf akti- 
witeit op 80, 40 en 20 meter. Die uitruiling is `n RST-verslag en 'n reeksnommer 
vanaf 001. Daar is twee trofeë wat vir hierdie kompetisie gewen kan word. Dien 
jou logstaat in as ADIF of Cabrillo met `n opsommings blad, of gebruik die MS 
Excel-sig blad en noem jou logstaat “my roepsein Gelykgolf” Dit moet teen 
middernag op Maandag 2 September per e-pos na zsAbfn@mweb.co.za, gestuur 
word. Vind die reëls op bladsy 38 van die 2019 SARL Blouboek. 


SARL/OKOSA SKAKEL KOMITEE VERGADERING 


Die SARL/OKOSA-skakel komitee het Vrydag 23 Augustus vergader en `n aan- 
tal kwessies wat Amateur Radio beinvloed, bespreek. In die week se SARL-Nuus 
lewer ons kommentaar op twee van die agenda-items en n die volgende week se 
SARL-nuus lewer ons verslag oor 'n aantal ander belangrike sake. 


As jou lisensie vir vyf jaar hernu is en jy het slegs `n geldige lisensie van een 
jaar van OKOSA ontvang, sal die afdeling vir spektrum lisensies dit graag wil 
hoor. Stuur `n e-pos met jou volle name, roepsein, lisensie nommer en bewys 
van betaling aan dbence@icasa.org.za en die probleem sal reggestel word en `n 
lisensie van vyf jaar aan jou gestuur word. 


As jy steurings ervaar op BHF- en UHF-amateur frekwensies wat veroorsaak 
word deur persone of groepe wat nie gelisensieer is nie, is dit belangrik om `n 


klag by OKOSA in te dien. Klagtes moet skriftelik ingedien word en kan op 
die OKOSA-webwerf by www.icasa.org.za ingedien word, of `n klagte vorm kan 
voltooi word en per e-pos gestuur word aan customer@icasa.org.za. (Gee soveel 
moontlik besonderhede, insluitend enige verwysing na die aard van inmenging 
en inligting wat kan lei tot die identifisering van die persoon of stelsel wat 
die steuring veroosaak. Stuur `n afskrif van die klagte aan die OKOSA-Streek 
bestuurder. Die SARL het OKOSA versoek om `n by gewerkte lys van Streek 
bestuurders en hul kontak besonderhede te verskaf. Sodra die plaaslike inligting 
beskikbaar is, sal dit op die SARL-webwerf geplaas word. Stuur ook `n afskrif 
van die klagte aan admin@sarl.org.za. 


ARRL-KOMPETISIE EN DXCC REËLS VERBIED NOU OUTOMATIESE 
KONTAKTE 


Na aanleiding van die ARRL-direksie het die ARRL veranderings aan die reëls 
vir alle ARRL-geborgde kompetisies en DXCC op geneem, wat outomatiese 
kontakte verbied. Hierdie veranderinge is ook van toepassing op die Worked 
A11 States (insluitend Triple Play en 5-band WAS), BHE/UHF Century Club 
en Fred Fish, W5FF Gedenk toekennings. Die veranderinge is onmiddellik van 
krag. 


In `n resolusie tydens die ARRL-raad vergadering in Julie, word daarop gewys 
dat `n toenemende kommer oor die maak van volle outomatiese kontakte en dan 
geëis word vir die kompetisie en DXCCO-krediet. Die reëls vereis dat elke kontak 
wat geëis word, gelyktydig direkte inisiasie deur die operateur aan beide kante 
van die kontak insluit. Die aanvang van `n kontak kan plaaslik of af geleë wees. 
Dit geld ook nou vir alle SARL geborgde kompetisies. 


Jy luister na nuus uitsending van die Suid-Afrikaanse Radioliga 
BESPREEK NOU VIR SARL RF GERAAS WERKSWINKEL 


Registrasie vir die SARL RF Geraas Werkswinkel wat op Saterdag 28 September 
by die Nasionale Amateurradiosentrum gehou word, is nou oop. Die werkswinkel 
word aangebied in samewerking met AMSAT SA. Die agenda bevat `n paneelbe- 
spreking oor hoe om krag geraas op te los, insluitend 'n praktiese gevallestudie. 
Die agenda bevat ook `n oorsig van die SARL RF-Geraas moniteringsprogram, 
opdaterings van die geraas monitering sagteware, aktiewe antenna-ontwerpe met, 
oorsigte van die op-die-lug toets uitsale, `n praktiese sessie oor die ontplooiing 
en toepassing van dongles om jou skootrekenaar of rekenaar in 'n kragtige ont- 
vanger te verander en hoe RF Geraas bronne in jou huis geidentifiseer kan word. 
Bespreek nou, die besonderhede en vorms is beskikbaar op www.sarl.org.za 


WAARHEEN KAN EK GAAN VIR DIE VELDDAG? 


Die Suid-Afrikaanse Nasionale Parke bied die 14de jaarlikse SA Nasion- 
ale Parke-week van 8 tot 15 September 2019 aan. Die SA Nasionale 
Parke-week sluit naweke in. Jy kry gratis toegang tot die parke, besoek 
www.sanparks.org/about/events/parks week/default.php om te sien watter 
parke ingesluit is. Die SARL Nasionale Veld dag is die naweek van 14 en 15 


September op die lug en jou Veld dag stasie kan in `n Nasionale Park wees vir 
parke op die lug/ WWEF. 


KOMPETISIE-UITSLAE 


Die kompetisie komitee het 12 logstate ontvang vir die SARL JD Naelloop wat 
op Vrydag 9 Augustus gehou is. 1ste Sonet de Wet, ZS35W - 103 punte 2de 
Alta Gaybba, ZR3PA - 100 punte 3de Simone Jones, ZS6SIM - 87 punte 


Die gesamentlike uitslae van die Maart- en Augustus-naellope 1ste Karin An- 
drews, ZS6MMA - 171 punte 2de Simone Jones, ZS6SIM - 149 punte 4de Sonet 
de Wet, 4S25W - 103 punte 


Die kompetisie komitee het 3 Logstate ontvang vir die SARL Jeug Naelloop wat 
op Saterdag 10 Augustus gehou is. 1ste Breanne Schutte, 4S5BZ - 29 punte 2de 
Brenna Gibbons, ZS5BL - 26 punte 3de Brad Mostert, ZS6OWWW - 9 punte 


Die gesamentlike uitslae van die Junie- en Augustus-naellope 1ste Jean van 
Heerden, ZR6RZ - 44 punte 2de Werner Swanepoel, ZS2WS - 38 punte ade 
Philip van Tonder, ZS6LVT - 31 punte 


Die kompetisie komitee het 6 Logstate ontvang vir die SARL HF Digitale 
Kompetisie. Die sluitingsdatum is middernag Maandag 26 Augustus 2019 en 
Logstate moet gestuur word na zsdbfn@mweb.co.za 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwensie 
voorspellings wil doen, kan `n verwagte effektiewe sonvlektelling van een vir 
die week gebruik. Amateurs kan bruikbare DX openinge op die 18 tot 30 m 
bande verwag. Besoek gerus die webtuiste spaceweather.sansa.org.za, vir meer 
inligting. 


Nou die Dagboek van Gebeure vir die volgende paar weke: 


Vandag die SARL HF GG kompetisie 26 Augustus - die sluitingsdatum vir HEF 
Digitale logstate 2 September - die sluitingsdatum vir HF Gelykgolf logstate 7 
September - die Wes-Rand Vlooimark 7 en 8 September - die Streek 1 ESB-veld 
dag en RSGB ESB-veld dag 14 September - die Boland ARK AJV 14 en 15 
September - die SARL Nasionale Veld dag 15 September - registrasie vir die 
Oktober RAE sluit 17 September - die Highway ARK maandelikse vergadering 
18 September die SARL Woensdag 80 m Klub Naelloop 20 September - provin- 
siale skole sluit 24 September Erfenisdag en nasionale braai dag 28 September 
- die SARL / AMSAT SA RF Geraas Werkswinkel 


Om die bulletin mee af te sluit, 'n opsomming van ons hoof berig: 


Die laaste kompetisie in die SARL HF-kompetisie-reeks is die Gelykgolf kom- 
petisie wat vanmiddag van 14:00 tot 17:00 UTC plaasvind, met gelykgolf akti- 
witeit op 80, 40 en 20 meter. Die uitruiling is `n RST-verslag en `n reeksnommer 


vanaf 001. Daar is twee trofeë wat vir hierdie kompetisie gewen kan word. Vind 
die reëls op bladsy 38 van die 2019 SARL Blouboek. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens klubs en individue uit om nuusitems 
van belang vir radio amateurs en kortgolfluisteraars in te dien in sowel Engels 
as Afrikaans, indien moontlik, deur die skakel na die nuus posbus op die Suid- 
Afrikaanse Radioliga webtuiste te volg. Nuus items wat in die bulletin ingesluit 
moet word, moet die nuus span bereik nie later nie as die Donderdag wat die 
bulletin datum voorafgaan. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7,082 kHz laer syband en verskeie herleidings op 
BHF en UHF frekwensies regoor Suid-Afrika. `n Heruitsending vind op Maandae 
aande om 19:30 Sentraal Afrika Tyd op 3,620 kHz plaas. Ons ontvang graag jou 
seinrapporte, kommentaar en voorstelle, stuur `n e-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZSGADY, geredigeer deur Dennis Green, ZS4BS 
en geléés deur use Eie bes DRR Heese See 


Die Afrikaanse Nuusspan groet nou en wens jou 'n mooi week toe. Totsiens. 
p J 


